Kungiyar Yakin Neman Zaben Saraki Ta Nada Kakaki — Leadership Hausa Newspapers
Bayani ya nuna cewa, kungiya yakin neman zaben Sanata Abubakar Bukola Saraki (ABSCO) ta zabi Mista Ilemona Onoja a matsayin kakakinta a fafutukan da ake yi na ganin Jami’yyar PDP ta tsayar da shi a matsayin dan takaranta a zaben 2019, nadin ya fara aiki nan take.
Bayanin da muka samu ya nuna cewa, Mista Onoja, wanda lauya ne, ya yi karatu ne a jami’ar jihar Binuwai daga nan ya wuce Makarantar Lauyoyi ta Legas ‘Nigerian Law School’ harabar majarantar dake Legas, in daga nan ne ya zama kwararrwn lauya a shekarar 2006.
Sanarwa wannan nadin ta fito ne daga hannun shugaba kwamitin yakin neman zabe Saraki, Hon Mohammed Wakil, ya kuma ce a cikin yan shekarun nan, Onoja, na cikin manyan masu da’awar kira ga gudanar da Mulki a cikin adalci da mutuntuta hakkin yan kasa da kuma tabbatar da bin doka da oda.
2019: Geidam Ya Zabi Maimala Don Tsayawa Takarar Gwamna